Opetushallitus
Päättöarvioinnin tukimateriaali, A-englanti 	2022


Yleistä:

Tavoitteisiin T1-T5 liittyviin esimerkkikysymyksiin oppilas voi vastata koulun opetuskielellä. Opettaja voi harkintansa mukaan ja oppilaiden taidot huomioiden antaa oppilaiden käsitellä aiheita myös kohdekielellä. Myös aktivoivat esimerkkikysymykset voidaan kääntää kohdekielelle osana oppimistilanteita.

A-englannin tukimateriaali, T1-T2, T4-T5 
Kasvu kulttuuriseen moninaisuuteen ja kielitietoisuuteen  
 
Tavoite 1 

Arvioinnin kohde 
· Kielen asemaan ja variantteihin liittyvien kysymysten huomaaminen ja kulttuurien välinen toimintakyky  
Opetuksen tavoitteet 
· edistää oppilaan taitoa pohtia englannin asemaan ja varianttiin liittyviä ilmiöitä ja arvoja sekä antaa oppilaalle valmiuksia kehittää kulttuurienvälistä toimintakykyään.  
Oppimisen tavoitteet 
· Oppilas oppii tuntemaan englannin kielen asemaan ja variantteihin liittyviä arvoja. Hän oppii kielialueen maiden kulttuureja ja elämänmuotoja. Oppilas oppii kehittämään kulttuurien välistä toimintakykyään.


















	Kasvu kulttuuriseen moninaisuuteen ja kielitietoisuuteen, T1


	[bookmark: _Hlk96083648]Kriteeri, arvosana 5 
  
	Kriteeri, arvosana 7 
  
	Kriteeri, arvosana 8 
  
	Kriteeri, arvosana 9 
  

	Oppilas osaa nimetä joitakin maita, joissa englantia puhutaan. 

Oppilas osaa kertoa jotakin kielialueen maiden kulttuureista ja elämänmuodoista.
  
	Oppilas osaa kertoa, missä englantia puhutaan ja että sitä puhutaan eri tavoin. 

Oppilas osaa kuvailla kielialueen maiden kulttuureja ja elämänmuotoja. 

Oppilas osaa nimetä vuorovaikutukseen liittyviä kulttuurisia piirteitä. 
	Oppilas osaa kertoa englannin asemasta maailmankielenä. 

Oppilas osaa vertailla kielialueen maiden kulttuureja ja elämänmuotoja. 

Oppilas osaa kertoa kulttuurisista piirteistä vuorovaikutuksessa.
	Oppilas osaa pohtia englannin asemaa maailmankielenä ja siihen liittyviä ilmiöitä. 

Oppilas osaa vertailla ja pohtia kielialueen maiden kulttuureja ja elämänmuotoja. 

Oppilas osaa vertailla ja pohtia kulttuurisia piirteitä vuorovaikutuksessa.

	Esimerkkitehtävät 
	Esimerkkitehtävät 
 
	Esimerkkitehtävät 

	Esimerkkitehtävät 

	1 Kerro, missä englantia puhutaan. 

2 Anna esimerkkejä maiden kulttuureista. Voit kertoa kuuluisista ihmisistä, heidän teoksistaan tai urastaan, tapahtumista, ruokakulttuurista tai jostain muusta kulttuuriin liittyvästä asiasta.  

	1 Kerro, missä englantia kieltä puhutaan. Eroavatko eri puolella maailmaa puhuttu englannin variantit toisistaan? Anna esimerkkejä eroista. 

2 Kuvaile jotakin maan kulttuurille tyypillistä tapaa tai juhlaa, joka on erilainen kuin Suomessa. 

3 Kerro, miten sinuttelu ja teitittely eroavat suomalaisesta tavasta sinutella ja teititellä.  

	1 Kerro, missä ja miksi englantia käytetään muutenkin kuin äidinkielenä.


2 Vertaile tapa- ja juhlakulttuuria Suomessa ja maissa, joissa puhutaan englantia.

3 Kuuntele tai katsele erilaisia vuoropuheluita englanniksi. Kerro, mitä maan kulttuurille tyypillisiä piirteitä siinä esiintyy. Pohdi eroja suomalaiseen kulttuuriin. 

	1 Millaisia ilmiöitä englannin kielen suosio ja levinneisyys (voi) aiheuttaa? 
  
2 Pohdi omaa suhdettasi eri englanninkielisiin alueisiin ja niiden aksentteihin. Onko sinulla lempiaksentteja/alueita? 

3 Pohdi ja vertaa kulttuurin yhteneväisyyksiä ja eroavaisuuksia maissa, joissa puhutaan englantia. 
Pohdi esimerkiksi tervehtimiskulttuurin merkitystä vuorovaikutuksessa ja anna esimerkkejä erilaisista tavoista olla vuorovaikutuksessa. 


  
  
Tavoite 2  
A-englanti  

Arvioinnin kohde: 
· Maailmankansalaisen taitojen kehittäminen englannin kieltä hyödyntämällä 
Opetuksen tavoite 
· kannustaa oppilasta löytämään kiinnostavia englanninkielisiä sisältöjä ja toimintaympäristöjä, jotka laajentavat käsitystä globalisoituvasta maailmasta ja siinä toimimisen mahdollisuuksia  
Oppimisen tavoite 
· Oppilas oppii löytämään englanninkielisiä aineistoja ja toimintaympäristöjä, jotka laajentavat käsitystä globalisoituvasta maailmassa.  


	Kasvu kulttuuriseen moninaisuuteen ja kielitietoisuuteen, T2


	Kriteeri, arvosana 5 
  
	Kriteeri, arvosana 7 
  
	Kriteeri, arvosana 8 
  
	Kriteeri, arvosana 9 
  

	Oppilas osaa antaa esimerkkejä joistakin aineistoista ja toimintaympäristöistä, joissa voi käyttää englannin kieltä.
  
	Oppilas osaa nimetä englanninkielisiä aineistoja ja toimintaympäristöjä, jotka edistävät hänen oppimistaan. 
	Oppilas osaa vertailla englanninkielisiä aineistoja ja toimintaympäristöjä, jotka edistävät hänen oppimistaan.
	Oppilas osaa pohtia, miten hän voi hyödyntää englanninkielisiä aineistoja ja toimintaympäristöjä omaa oppimistaan edistääkseen. 

	Esimerkkitehtävät 
	Esimerkkitehtävät 
 
	Esimerkkitehtävät 

	Esimerkkitehtävät 

	1 Kerro, missä voit kuulla tai lukea englantia Suomessa ja mitä aineistoja voit lukea, kuunnella tai katsella opiskelemallasi kielellä. 

	1 Mainitse joitakin nettisivuja, muita mediaympäristöjä tai musiikkia, joiden avulla voit edistää englannin oppimista. 

	1 Vertaile joitakin nettisivuja, muita mediaympäristöjä tai musiikkia, joiden avulla voit edistää englannin oppimista. 
	1 Pohdi, mitä hyötyä sinulle on esimerkiksi musiikin kuuntelusta, videoiden tai sarjojen katsomisesta tai somevaikuttajan seuraamisesta englannin oppimiseesi. Pohdi, miten voisit konkreettisesti hyödyntää edellisiä kielen oppimista edistääksesi. 






Kielenopiskelutaidot 
A-englanti 
Tavoite T4  

Arvioinnin kohde 
· Tavoitteiden asettaminen, opiskelustrategioiden hyödyntäminen, oppimisen reflektointi ja vuorovaikutuksessa toimimisen tapojen hahmottaminen 
Opetuksen tavoite 
· rohkaista oppilasta asettamaan tavoitteita, hyödyntämään monipuolisia tapoja oppia kieliä ja arvioimaan oppimistaan itsenäisesti ja yhteistyössä sekä ohjata oppilasta myönteiseen vuorovaikutukseen, jossa tärkeintä on viestin välittyminen  
Oppimisen tavoite 
· Oppilas oppii asettamaan tavoitteita kieltenopiskelulleen ja oppii reflektoimaan oppimisprosessiaan itsenäisesti ja yhdessä muiden kanssa. Hän oppii käyttämään erilaisia tapoja oppia kieliä ja löytää niistä itselleen tehokkaimmat. Oppilas oppii tapoja toimia vuorovaikutuksessa rakentavasti.  






















	Kielenopiskelutaidot, T4


	Kriteeri, arvosana 5 
  
	Kriteeri, arvosana 7 
  
	Kriteeri, arvosana 8 
  
	Kriteeri, arvosana 9 
  

	Oppilas osaa käyttää joitakin itselle sopivia kielenoppimistapoja. 

Oppilas osaa antaa joitakin esimerkkejä tavoista toimia rakentavasti vuorovaikutuksessa. 

  
	Oppilas osaa käyttää yleisimpiä itselle sopivia kielenoppimistapoja. 
Oppilas osaa kuvata joitakin tapoja toimia rakentavasti vuorovaikutuksessa. 

	Oppilas osaa käyttää keskeisimpiä itselle sopivia kielenoppimistapoja.

Oppilas osaa vertailla tapoja toimia rakentavasti vuorovaikutustilanteissa.

	Oppilas osaa käyttää monipuolisia itselle sopivia tapoja oppia englannin kieltä. 

Oppilas osaa vertailla ja pohtia tapoja toimia rakentavasti vuorovaikutustilanteissa. 


	Esimerkkitehtävät 
	Esimerkkitehtävät 
 
	Esimerkkitehtävät 

	Esimerkkitehtävät 

	1 Kerro, miten opiskelet uusia sanoja. 

2 Anna esimerkkejä, kuinka voit toimia rakentavasti vuorovaikutuksessa. 
	1 Mainitse muutama eri tapa opiskella esimerkiksi uusia sanoja tai verbimuotoja. 

2 Kuvaile joitakin tapoja toimia rakentavasti vuorovaikutuksessa. Anna esimerkkejä. 
  


	1 Mitkä tavat oppia englantia ovat sinulle sopivimpia? 

2 Vertaile erilaisia tapoja toimia rakentavasti vuorovaikutuksessa. Millä eri tavoilla kysyt esimerkiksi kuulumisia eri ikäisiltä henkilöiltä? 


	1 Mitä eri tapoja käytät kielenoppimisessa? 

2 Pohdi, miksi eri henkilöitä puhutellaan eri tavoin esimerkiksi iän, aseman tai tilanteen perusteella. 

3 Vertaile ja pohdi, miten vuorovaikutustavat niissä maissa, joissa puhutaan englantia eroavat suomalaisista tavoista. 




  










A-englanti 
Tavoite T5  

Arvioinnin kohde 
· Jatkuvan kielenopiskelun valmiuksien kehittyminen 
Opetuksen tavoite 
· T5 tukea oppilaan itsenäisyyttä ja taitoa soveltaa luovasti kielitaitoaan sekä kehittää jatkuvan kieltenopiskelun valmiuksia  
Oppimisen tavoite 
· Oppilas oppii soveltamaan ja kehittämään kielitaitoaan itsenäisesti myös koulun päätyttyä. Hän oppii hyödyntämään ympäristönsä kielellisiä virikkeitä. Oppilaalle kehittyy luottamus itseensä kielen oppijana. 





























	Kielenopiskelutaidot, T5


	Kriteeri, arvosana 5 
  
	Kriteeri, arvosana 7 
  
	Kriteeri, arvosana 8 
  
	Kriteeri, arvosana 9 
  

	Oppilas osaa antaa joitakin esimerkkejä mahdollisuuksista kehittää englannin kielen taitoaan.

	Oppilas osaa kuvailla mahdollisuuksia kehittää englannin kielen taitoaan myös koulun päätyttyä.
	Oppilas osaa vertailla erilaisia mahdollisuuksia soveltaa ja kehittää kohdekielen taitoaan myös koulun päätyttyä. 

	Oppilas osaa pohtia ja vertailla erilaisia mahdollisuuksia soveltaa ja kehittää englannin kielen taitoaan myös koulun päätyttyä. 

	Esimerkkitehtävät 
	Esimerkkitehtävät 
 
	Esimerkkitehtävät 

	Esimerkkitehtävät 

	1 Anna joitakin esimerkkejä, miten voit kehittää englannin kielen taitoasi.

	1 Pohdi, miten voisit kehittää englannin kielen taitoa koulun päätyttyä tänään tai peruskoulun jälkeen. 

2 Miten voit kehittää englannin kielen kielitaitoa hyödyntämällä esimerkiksi lähiympäristössäsi olevia kielellisiä virikkeitä? 
  


	1 Mieti, missä ammateissa tarvitset englannin kieltä ja missä sitä voi opiskella lisää.

2 Vertaile eri mahdollisuuksia kehittää englannin kielen taitoa koulun päätyttyä tänään tai peruskoulun jälkeen. 

3 Vertaile eri mahdollisuuksia kehittää englannin kielen kielitaitoa hyödyntämällä esimerkiksi lähiympäristössäsi olevia kielellisiä virikkeitä. 

	1 Pohdi, missä yhteyksissä voisit tarvita englannin kieltä. 

2 Pohdi ja vertaile eri mahdollisuuksia kehittää englannin kielen taitoa koulun päätyttyä tänään tai peruskoulun jälkeen. 

3 Pohdi ja vertaile eri mahdollisuuksia kehittää englannin kielen kielitaitoa hyödyntämällä esimerkiksi lähiympäristössäsi olevia kielellisiä virikkeitä. 

















Tavoitteiden T4 ja T5 teemoihin liittyvät yhteiset esimerkkikysymykset 

1 Mikä on tavoitteesi englannin opinnoissa?  
2 Minkälaisia opiskelumenetelmiä käytät, ja mitkä menetelmät toimivat kohdallasi hyvin? Millaiset menetelmät toimivat sinulle huonommin?  
3 Arvioitko omaa kielitaitoasi ja opiskeluasi suhteessa tavoitteisiin? Miten?  
4 Miten hyödynnät muiden kielen osaamistasi opiskellessasi englantia?  
5 Miten voit kehittää kielitaitoasi myös koulun ulkopuolella? Entä peruskoulun jälkeen? 
  

Yllä oleva tehtävä voidaan toteuttaa myös kerran vuodessa vuosiluokilla 7-9 seuraavasti: 

· 7. luokalla oppilas tekee tehtävän ensimmäisen kerran ja vastaa kysymyksiin
· 8. luokalla palataan oppilaiden tuotokseen. Oppilas voi lisätä asioita tuotokseensa tai muokata sitä 
· 9. luokan lopulla oppilas viimeistelee tuotoksen, jossa oppilas voi myös pohtia ja analysoida kielenoppijaminänsä kehitystä aiempien vuosien pohdintojen perusteella. 















A-englanti, esimerkki projektityöstä O English, My English!

Englannin kielen A-oppimäärän opetuksen ja oppimisen tavoitteisiin liittyvä projektityö voidaan tehdä 9. vuosiluokan lukuvuoden aikana joko yksin tai parin kanssa. 

· Työ arvioidaan päättöarvioinnin kriteerien avulla. Erityisesti T10 (Taito tuottaa tekstejä) korostuu. Opettaja voi myös arvioida muita tavoitteita ja osaamisen tasoa, jos projektityöt esitellään koko opetusryhmälle tai pienemmissä ryhmissä.

· Työ tehdään englannin kielellä. Osa työstä voidaan tehdä myös koulun opetuskielellä tarpeen mukaan. 


 
O English, My English

Miten tutustuimme?

1 Miten minä ja englannin kieli tutustuimme? Kerro seuraavista asioista: taustani, perhe, ystävät, matkat, musiikki, kirjat, elokuvat, pelit ja harrastukset. 

2	Millaisia olivat ensimmäiset kokemukseni englannin kielen opiskelusta koulussa? Kerro seuraavista asioista: muistoja englannin tunneilta, mitä osasin, mitä halusin oppia, miten opin parhaiten.

3 Miten kotonani suhtauduttiin ja rohkaistiin englannin ja muiden vieraiden kielten harjoitteluun? 

4 Miten kaverini suhtautuivat englannin opiskeluun? Puhuimmeko englantia koulun ulkopuolella? 

5 Miten omat kokemukseni englannista ovat rohkaisseet minua muiden kielten opiskeluun?

6 Oliko minulla koulussa, harrastuksissa tai muualla englannin- tai vieraskielisiä kavereita? 

7 Miltä englannin kielen opiskelu tuntui? 
  
Tavoitteet T3 ja T4 
Englannin taitojeni kehittyminen koulussa  

8 Mikä kehittymiseen vaikutti? Tuliko takapakkeja tai suuria onnistumisen kokemuksia?  

9 Mikä tai kuka englannin oppimiseen on kannustanut? Olisiko opiskelu voinut olla toisenlaista? Miten? 
10 Mitkä opiskelun osa-alueet tuntuivat helpoilta tai haastavilta: esimerkiksi kielioppi, sanasto, kuullun ymmärtäminen, luetun ymmärtäminen, kirjoittaminen vai puhuminen?

11 Mitä osa-alueita olisi voinut olla enemmän, mitä vähemmän ja mitä puuttui kokonaan?

12 Millä tavalla mielestäsi oppilasta voisi rohkaista ja kannustaa englannin opiskeluun parhaiten? 

13 Miten muiden kielten opiskelu vaikutti englannin opiskeluun? 

14 Minkälainen englanninopetus tukee oppimistasi parhaiten? 
  
Tavoitteet T1-T3 
Miten käytän englantia koulun ulkopuolella?  

15 Missä? Milloin? Kenen kanssa? Miten? Miksi? Kuinka paljon? Millaista englantia? 

16 Jos en käytä englantia, mikä minua estää? Voinko tehdä jotain muuttaaksesi tilanteen? Mitä? 

17 Mieti erikseen suullisen kielitaidon käyttöä. 
Käytätkö kenties muita kieliä? Mitä? 

18 Miten kouluenglanti ja koulun ulkopuolinen englanti eroavat toisistaan tai miten ne täydentävät toisiaan? 

19 Mitä englannin kielen asioita olen oppinut koulussa/koulun ulkopuolella? 

20 Pohdi, miten englannin kieli eroaa muista opiskelemistasi ja osaamistasi kielistä, jos ajattelet asiaa maailmanlaajuisesti. 

21 Pohdi, mitä erilaisia englannin kielen muotoja on olemassa, missä ja miten niitä käytetään. Ymmärrätkö kaikkia näitä muotoja? 

22 Onko sillä merkitystä, millaista englantia puhutaan eri tilanteissa? Miksi? Miksi ei? 
  
Tavoitteet T1, T2, T4 ja T5 
Minä ja englannin kieli tulevaisuudessa 

23 Kerro, mihin toivot pääseväsi opiskelemaan peruskoulun jälkeen. Pohdi, miten englannin kielitaito mahdollisesti kehittyy jatko-opiskelun aikana ja miten mielestäsi englantia mielestäsi pitäisi opiskella tulevassa koulussasi. Mieti sekä suullista että kirjallista kielitaitoa.

24 Kerro myös mikä olisi toiveammattisi ja mieti minkälaista englannin kielitaitoa siinä todennäköisesti tarvitsisit.  

25 Riittääkö englanti, vai tarvitsetko ehkä muitakin kieliä? Miksi? Mitä kieliä ja miten laajasti?  

26 Miten ja missä niitä voisi oppia ja opiskella? 
  
Tavoitteet T2 ja T5 
Kuvittele tavallinen päiväsi tulevaisuudessa 15 vuoden päästä. 

27 Mieti sen kulkua aamusta iltaan ja kerro, miten englannin kieli on läsnä päivässäsi. 

28 Mieti aamutoimia, työpäivää, aikaa mahdollisen perheen kanssa ja omissa harrastuksissa tai opinnoissa ja kuvaile miten englannin kieli liittyy päiväsi kulkuun. 

29 Jos kuvittelet elämääsi kuuluvan muitakin kieliä, kerro myös niistä. 

30 Jos kuvittelet asuvasi ulkomailla, kerro kielitaidostasi tässä tilanteessa. 

Lue oma tekstisi vielä kerran ja kirjoita työn loppuun yhteenveto siitä, mikä merkitys englannin kielen opiskelulla on ollut ja tulee olemaan elämässäsi. 

